Here is a page extracted from Wikipedia that may contain CSS, HTML, and a lot of unformatted text.

Title: Regulus regulus
Content: O reipetit (Regulus regulus  (Linnaeus, 1758)) ye una au d'a orden d'os Passeriformes y familia Regulidae que ye una d'as especies d'aus mas chicotas d'Europa. Con bells nueu centimetros d'altaria, nomás pesa entre quatro y siet gramos. Ye facil trafucar-lo con o clabelet, que, manimenos, a diferencia d'o reipetit, tien una raya blanca sobre os uellos y os costaus d'o cuello de color amariella verdosenca brilant. Os territorios d'istas dos especies d'aus, que tienen una variedat de comportamientos semellants, ocasionalment se superponen. Manimenos, o reipetit no tien competencia alimentaria directa con o clabelet, ya que s'ha especializau en o suyo espectro alimenticio pa as presas mas chicotas y, a diferencia d'o clabelet, prefiere buscar-las en l'envés d'as ramas.

Lo reipetit se reproduz predominantment en coniferas. Pa construyir os suyos niedos, fan servir, entre atras cosetas, fibras textils d'os capullos d'uegos d'as arainas y as tirarainas de qualques especies d'orugas, creyando asinas un niedo particularment estable. Ye tan bien aislau que a fembra puede deixar os uegos pa cobar-los dica per 25 menutos en qualsequier clima sin que s'enfríen.

Referencias

Vinclos externos 

Regulus
Aus presents en Aragón
Fauna d'Asia
Fauna d'Europa